Den Vest-Sjællandske Avis, 1828-07-22
Fæstningen Anapa har overgivet sig paa Discretion til Viceadm. Greigh og Generaladjutant Fyrste Mentschikov. Det lykkelige Udfald af Affairen den 9de Juni havde tilladt denne sidste at omgive Fæstningen med en stærk Circumvallations-Linie, som giennemskar den Jordtunge hvorpaa Anapa ligger, og som støttede sig paa begge Sider til Havet. Efter faa Dages Forløb vare Beleirings arbeiderne rykkede frem til Fæstningen Glacis, og efterat tre Brescher vare aabnede den 22de Juni, blev Paschaen opfordret til at overgive sig med sin Garnison til Krigsfanger. Han paastod i Begyndelsen at ville forlade Fæstningen med Vaaben og Bagage, da han ellers vilde forsvare sig til det yderste. Underhandlingerne bleve derpaa afbrudte man beredte sig til en Storm, da der paa nye ankom Deputerede fra Paschaen, som erklærede at han vilde overgive Fæstningen paa Discretion. Den 23de om Middagen blev den besat af vore Tropper; men man maa indrømme Tyrkerne at de have 40 Dage forsvaret sig tappert, og da de capitulerede vare alle Midler til en videre Modstand blevne udtømte. Garnisonen bestod af 3000 Mand og blev gjort til Krigsfanger. 85 Kanoner og betydelige Forraad af Ammunition og Provision ere faldne i vore Hænder. Viceadmiral Greigh er af Keiseren bleven befordret til virkelig Admiral, og Contraadmiral Fyrste Menschikov til Viceadmiral, og til Chef for Generalstaben ved den Keiserlige Marine. - J dette Øieblik erholde vi Efterretningen om at Fæstningen Tulcza (ligger ikke langt fra Jsaktschi paa den sydlige Bredde af Do nan) og som havde en Garnison af næsten 2000 Mand og 91 Kanoner paa Voldene har capituleret (Fæstningen blev beleiret af Generallieutenant Uschakow.) - J. Brailla have vi forefundet 278 Kanoner. Desuden 17000 Pud Krudt, 2 Magaziner opfyldte med Træe, som ere tilstrækkelige til alle de Reparationer som vort Artillerie kunne behøve; en uhyre Qvantitet af Kugler af alleslags Kalibre, og en saa stor Mængde af Levnetsmidler, at heele Armeen kunde leve deraf længere end en Maaned. (Capitulationen blev afsluttet om Natten imellem den 18de og 19de Juli med Soliman Pascha af 2 Hestehaler, som selv den 20de overleverede til Storfyrste Michael Nøglerne til Fæstningen. Resten af den Tyrkiske Flotille blev ligeledes overleveret til Russerne, Garnisonen fik Tilladelse at afmarschere til Stilstria og selv de private Jndvaanere, dersom de ønskede det. Keiseren skal have udraabt da Efterretningen og Fæstningens Overgivelse ankom: Gud være lovet, Braila er vore Han omfavnede Oberste Bibikov som overbragte Efterretningen, ilede til den gamle Feldtmarskal Greven af Wittgensteins Telt og meddeelte ham Budskabet, og lod samme Aften en Taksigelse til den Allerhøieste holde af den over ste Geistlige Mosovsky, denne gik derpaa igiennem Armeens Geledder og velsignede dem med Korset og Vievandet. Keiseren omfavnede i Troppernes Paasyn Obersterne bibikov og Dolgoruki- og udraabte til Soldaterne: Jeg er overbeviist om at J ville udmærke Eder naar det bliver nødvendigt; et almindeligt Hurraraab lød ham imøde. Monarken deeler alle Strabadser med sine Tropper, gjor Dagmarscher paa 20 til 35 Verster til Hest i Spidsen for sine Krigere uden at bryde sig om den brændende Hede eller den skyllende Regn.) Feldtoget blev aabnet den 7de Mai; og indtil 1ste Julii have vi besat Moldau og Valachiet, ere under Tyrkernes Jld gaaede over Donau ved Jsaldschi, ere rykkede frem paa den høire Donaubred til Trajans Vold, have erobret 7 Fæstninger, og saavel i dem som i forskiellige Fægtninger frataget Fienden over 800 Kanoner. J det vi i denne Aften ville bringe Forsynet et nyt Te Deum for den tydelige Beskyttelse, som det har forundet os, saa anraabe vi det, at det ogsaa vil fremdeles skiænke vore Vaaben det samme Held. Flere Corps i det indre af Rusland, som ere paa Marschen til Deiester, hvoriblandt et stort Antal let Rytterie, har faaet bestemt Ordre, at de indrette deres Marsch saaledes, at de i Begyndelsen af August kunne ankomme paa de dem anviiste Punkter. - Lord Heytesbury forlader den 14de Juli Vien, for at begive sig til den Russiske Keisers Hovedqvarteer; den Østerrigske Keiser har foræret ham et pragtfuldt Telt, til at bivouakere i den Russiske Leier. - Der meldes fra Vien over Czernovitz, at Keiser Nikolaus rykker frem i Spidsen for en stærk Colonne over Basardjik til Varna, hvorfra alt tager Flugten til Bur gas, ved Varna vil han oppebie Ankomsten af den Expedition, som bliver udrustet i Odessa og Sebastopol. Jmidlertid skal Greven af Vitten stein med den store Armee marschere lige mod Schum la, og paa Veien forene sig med General Roths Corps, som ved Oltenitza er gaaet over Donau. Vicekanzleren Greven af Nesselrode ledsager Keiseren til Varna; men Cancelliet forbliver imidlertid i Bucharest. - Den Østerr. Jagtt. beretter, at efter en qvælende Hede, som varede i 3 Dage, blev denne Stad den 25de Juni Kl. 5 om Eftermiddagen overfaldet af en rasende Orkan, som varede een Time, og næsten forvandlede hele Staden til en Ruin. Næsten alle Huse ere berøvede deres Tage; Bielkerne fløi i Luften som Halmstraae. Mange Mure styrtede ind, og mange Mennesker, og Heste ere dræbte; alle Alleer og Hauger ere ødelagte og Skaden allene i Byen anslaaes til 3 Mill. Piastre; en skyllende Regn giorde endelig en Ende paa Orkanen. Den Østerrigske Jagttager beretter videre, at den Sundhedscommission, som Russerne have oprettet i Bucharest, har betydelig formindsket den for nogle Uger siden udbrudte Sygdom, som blev almindelig erkiendt for at være Pesten. (Kan blot den Russiske Armee udholde denne qvælende Hede og dette Aars Usundhed, som synes at være almindelig over hele Europa. det mindste skrives fra Odessa, at nogle Sygdomstilfælde have yttret sig blandt Tropperne, som dog ikke ansees for at være betydelige, og fra Bucharest skrives, at Pesten uagtet alle Sanitetsforholdsregler hist og her bryder ud, og skal have viist sig selv blandt de Mennesker, som arbeidede paa Broen ved Oltenitza. Det tegner desuden til at være et Pest aar; thi Pesten har og saa yttret sig i Grækenland og skal ifølge de nyeste Efterretninger rase blandt Jbrahim Paschas Tropper. Det er en Lykke for den Russiske Armee, at den fornemmelig skal marschere langs med Havet; de Tropper have værst, som skulle indslutte Fæstningerne.)Man har faaet nye Efterretninger fra Lissabon, over Paris, som naae til den 30te Juni, og som berette at paa denne Dag indeholder Hoftidenden et Dekret, underskrevet af Konge Don Miguel den 1ste, hvori han erklærer: at han aldeeles vil rette sig efter de tre Stænders Beslutninger. Alle de udenlandske Ministre ville nu afreise paa den Spanske nær, den pavelige Runtius bliver vel, men har ophørt med sine Funktioner, og vil blot beskiæftige sig med de Geistlige; forgiæves skal den Østerrigske Minister Hr. von Bombelles have søgt at formaae Jnfanten til at bie med at antage Kongetitlen indtil Hoffernes Svar paa Anmeldelsen af de Cortes Beslutning indløbe. - Det hedder, at de ansatte Personer og Garnisonerne i Castellerne St. Julian og Bugio, ere truede med Døden, dersom de yttre sig i mindfie Maade om hvorledes de der arresterede Personer blive behandlede. Om Natten imellem den 21de og 22de Juni have igien mange Arrestationer fundet Sted, og Skarpretteren har flere Gange i at Stilhed indskibet sig Kl. 2 om Natten til Castellerne. - Det Engelske Blad Globe beretter, at Greven af Taipa forlod Oporto en Dag førend Villaffor, Palmella og Saldanha; men kom tilbai en Sindsforvirring, og sagde, at alt var forbieSaldanha vilde ikke troe ham, besteeg en Hest og tilte til Armeen, som han forefandt i en fortræffelig Stilling, og skrev tilbage til Oporto, at naar kun Fienden vil lade ham tre Dages Frist, saa vilde han ikke allene kunne slaae denne tilbage, men selv levere ham en formelig Bataille; herpaa begave Villaffor og Palmella sig til ham. Saldanha meldte ogsaa: at havde forefundet en Bagage for 30,000 Mand ved Armeen, hvoraf han havde sendt den største Deel tilbage til Oporto, fordi Tropperne beskjæftigede sig med at bevogte den. Familien Harris, som allerede var gaaet ombord, kom nu igien i Land. Beretningerne lyde forresten meget forvirrede; man veed kun med Vished, at General Saldanha har trukket sig længere tilbage med Armeen. - Kongen og Dronningen af Spanien have den 2den Juli forladt Bilbao og begivet sig til Burgos. Giæringen i Catalonien tager bestandig mere Overhaand, og nye Bander, de saakaldte Pixolister, giennemstrømme Landet. 2.